**Элка** (англ.: Elko) — горад у штаце Невада, ЗША. Адміністрацыйны цэнтр акругі Элка. Заснаваны ў 1868 годзе пры пракладцы транскантынентальнай чыгункі.

Паводле перапісу 2020 года насельніцтва горада налічвае 20 564 чалавек.

Гісторыя
--------

Заснаваны ў 1868 годзе як станцыя чыгункі *Central Pacific Railroad*. Паступова Элка вырас з намётавага паселішча вакол станцыі, ператварыўшыся ў цэнтр акругі. У 1870 годзе Элка ўжо меў дзве гасцініцы, газету, царкву і будынак школы. Першапачаткова галоўны дзелавы і жылы раён утвараўся Камерцыйнай і Чыгуначнай вуліцамі па баках ад чыгуначных пуцей. Акрамя чыгуначнікаў і жывёлаводаў на поўдзень ад чыгуначных шляхоў развіўся значны чайнатаўн, а на ўсход быў сад, які быў вядомы як Кітайскае ранча (цяпер на гэтай зямлі месціцца гарадскі парк і гандлёва-выставачны цэнтр). У пачатку XX стагоддзя таксама пачалі прыбываць баскскія імігранты з Іспаніі.

Статус горада нададзены ў 1917 годзе.

Пасляваеннае будаўніцтва пашырыла горад на ўсход па Айдаха-стрыт і на поўнач за Седар-стрыт.

У 1970-я гады назіраўся рост забудовы вакол горада, адкрыццё пакладаў золата прывяло да павелічэння колькасці насельніцтва. З пашырэннем горада сталі ўзнікаць асцярогі наконт бяспекі ў сувязі з інтэнсіўнасцю чыгуначнага руху ў самым цэнтры горада. У 1973—1983 гадах рэйкі былі перанесены з цэнтра ў паўднёвую частку, дзе была пабудавана новая станцыя. На месцы старых шляхоў была пракладзена вуліца Сільвер-стрыт.

У 1979 годзе пры пракладцы Interstate 80  (англ.) (бел. пачалося будаўніцтва аб’язной дарогі. Былі пабудаваныя чатыры пуцеправоды з трыма з’ездамі ў горад. У выніку быў значна скарочаны транзітны рух праз горад па вуліцы Айдаха-стрыт, якая была часткай старой шашы 40  (англ.) (бел.. Камерцыйная забудова пашырылася ўздоўж Айдаха-стрыт на ўсход: былі пабудаваны гатэль, казіно, гандлёвы цэнтр і супермаркеты. Дзякуючы далейшаму будаўнічаму буму горад таксама пашырыўся на захад.

Насельніцтва
------------

Расавы склад насельніцтва:

* 86,6% — белыя;
* 0,7% — афраамерыканцы;
* 3,3% — карэнныя амерыканцы;
* 2,0% — азіяты;
* 0,1% — гавайцы і выхадцы з астравоў Ціхага акіяна;
* 1,4% — выказалі прыналежнасць да двух або болей расаў.

Іспанцы ці лацінасы (любой расы) складаюць 27,2% ад усяго насельніцтва.

Галерэя
-------

* Будынак адміністрацыі акругіБудынак адміністрацыі акругі
* Дэпартамент паліцыіДэпартамент паліцыі
* ПаштамтПаштамт
* Чыгуначная станцыяЧыгуначная станцыя
* Тэрмінал аэрапортаТэрмінал аэрапорта

Зноскі
------

1. ↑  *United States. Bureau of the Census* 2016 U.S. Gazetteer Files — Washington, D.C.: U.S. Census Bureau, 2016.<a href='https://wikidata.org/wiki/Track:Q32859555'></a>
2. ↑  United States Census 2010 Праверана 9 ліпеня 2020.<a href='https://wikidata.org/wiki/Track:Q523716'></a>
3. ↑  Gazetteer Files – 2020 — Бюро перапісу насельніцтва ЗША. Праверана 20 снежня 2021.<a href='https://wikidata.org/wiki/Track:Q637413'></a>
4. ↑  Explore Census Data – Elko city, Nevada — Бюро перапісу насельніцтва ЗША. Праверана 20 снежня 2021.<a href='https://wikidata.org/wiki/Track:Q637413'></a>
5. ↑  2020 United States Census / пад рэд. Бюро перапісу насельніцтва ЗША Праверана 1 студзеня 2022.<a href='https://wikidata.org/wiki/Track:Q637413'></a><a href='https://wikidata.org/wiki/Track:Q23766566'></a>
6. ↑  Беларуская энцыклапедыя: У 18 т. Т. 11: Мугір — Паліклініка / Рэдкал.: Г. П. Пашкоў і інш. — Мн. : БелЭн, 2000. — Т. 11. — 560 с. — 10 000 экз. — ISBN 985-11-0035-8. — ISBN 985-11-0188-5 (т. 11). — карта штата Невада
7. 1 2  QuickFacts: Elko city, Nevada (англ.).  Бюро перапісу насельніцтва ЗША. Праверана 17 снежня 2021.

Спасылкі
--------

* Elko 100: From railroad stop to incorporated city (англ.).  elkodaily.com (18 лютага 2017). Праверана 17 снежня 2021.
* City of Elko steps into future: the years 1967-1991 (англ.).  elkodaily.com (22 красавіка 2017). Праверана 17 снежня 2021.